Diari Oficial de la Generalitat Valenciana


Sumari del DOGV 144, del 02-02-1984 (1984/802655)

REIAL DECRET 3318/1983, de 25 d'agost, sobre traspàs de funcions i serveis de l'Administració de l'Estat a la Comunitat Valenciana en matèria d'Administració Local.
--------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/rd/1983/08/25/3318/dof/vci/html**

### Dades del document

Número de DOGV
:   144

Data del DOGV
:   02-02-1984

Secció del DOGV
:   DISPOSICIONS GENERALS

Número del document
:   1984/802655


Data del document
:   25-08-1983

Organisme emissor
:   Presidència del Govern

Tipus de document
:   Reial decret

Reial Decret 3318/1983, de 25 d'agost, sobre traspàs de funcions i serveis de l'Administració de l'Estat a la Comunitat Valenciana, en matèria d'Administració Local.  
Per Reial Decret 695/1979, de 13 de febrer, es transferiren a la Comunitat Valenciana determinades funcions i serveis en matèria d'Administració Local i, alhora, es traspassaren també els corresponents mitjans personals, materials i pressupostaris.   
D'altra banda, el Reial Decret 4015/1982, de 29 de desembre, determina les normes i el procediment a què han d'ajustar-se les transferències de funcions i serveis de l?Estat a la Comunitat Valenciana.  
Segons que disposa l'esmentat Reial Decret, que també regula el funcionament de la Comissió Mixta de Transferències prevista en la disposició transitòria quarta de l'Estatut d'Autonomia de la Comunitat Valenciana, aquesta Comissió, després de considerar la conveniència i legalitat de complementar les transferències fins ara efectuades en matèria d'Administració Local, adoptà en la reunió del dia 27 de juny de 1983, l'acord oportú, la virtualitat pràctica del qual exigeix l'aprovació pel Govern mitjançant Reial Decret.   
En atenció a aquests motius, en compliment del que disposa el número dos de la disposició transitòria quarta de l'Estatut d'Autonomia de la Comunitat Valenciana, a proposta dels Ministres d'Administració Territorial i de l?Interior, i prèvia deliberació del Consell de Ministres en reunió del dia 24 d'agost de 1983,   
DECRETE:   
Article 1.r  
S'aprova l'acord de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana, de data 27 de juny de 1983, pel qual es transferiren funcions de l'Estat en matèria d'Administració Local a la Comunitat Valenciana i se li traspassen els corresponents Serveis i Institucions i mitjans personals, materials i pressupostaris necessaris per a l'exercici d'aquelles.   
Article 2.n  
1. En conseqüència, queden transferides a la Comunitat Valenciana les funcions a què fa referència l'acord que s'inclou com a Annex I d'aquest Reial Decret i traspassats a aquesta els Serveis, així com el personal i crèdits pressupostaris que figuren en les relacions adjuntes al propi acord de la Comissió Mixta, en els termes i les condicions que s'hi especifiquen.   
2. En l'Annex II d'aquest Reial Decret s'inclouen les disposicions legals afectades per aquesta transferència.   
Article 3.r  
Els traspassos a què fa referència aquest Reial Decret tindran efectivitat a partir del dia 1 de juliol de 1983 assenyalat en l'acord de la Comissió Mixta esmentada, i queden convalidats a tots els efectes tots els actes administratius destinats al manteniment dels serveis en el mateix règim i nivell de funcionament que tinguessen en el moment de l'adopció de l'acord que es transcriu com a annex I d'aquest Reial Decret i que, si convé, hagués dictat el Ministeri d'Administració Territorial fins la data de publicació d'aquest Reial Decret.   
Article 4.t   
Aquest Reial Decret entrarà en vigor el mateix dia de la publicació en el "Boletín Oficial del Estado".   
Donat a Ciutat de Mallorca, el 25 d'agost de 1983.   
JOAN CARLES R.  
El Ministre de la Presidència,  
JAVIER MOSCOSO DEL PRADO Y MUÑOZ  
ANNEX I  
El Sr. Gonzalo Puebla de Diego i la Sra. Maria Blanquer i Prats, Secretaris de la Comissió Mixta prevista en la disposició transitòria quarta de l'Estatut d'Autonomia de la Comunitat Valenciana,   
CERTIFIQUEN:   
Que en la sessió plenària de la Comissió, celebrada el dia 27 de juny de 1983, s'adoptà acord sobre traspàs a la Comunitat Valenciana de les funcions i serveis de l'Estat en matèria d'Administració Local, en els termes que tot seguit s'expressen:   
A) Referència a normes constitucionals i estatutàries i legals en què s'empara la transferència.   
La Constitució, en l'article 148.1.2ª estableix que les Comunitats Autònomes podran assumir competències en matèria d'alteracions dels termes municipals inclosos en llur territori i, en general, les funcions que corresponen a l'Administració de l'Estat sobre les Corporacions locals i la transferència de les quals autoritze la legislació sobre règim local: i en l'article 149.1.18ª, reserva a l'Estat la competència exclusiva sobre les bases del règim jurídic de les Administracions Públiques i del règim estatutari de llurs funcionaris que, sempre, garantirán als administrats un tracte-comú davant d'ells. D'altra banda, l'Estatut d'Autonomia de la Comunitat Valenciana estableix en l'article 31.8, que correspon a la Generalitat Valenciana la competència exclusiva sobre el règim local, sense perjudici del que disposa el número 18 de l'apartat 1 de l'article 149 de la Constitució, alteració dels termes municipals i denominació oficial dels municipis i topònims.   
En base a aquestes previsions constitucionals i estatutàries, és legalment possible que la Comunitat Valenciana tinga competències en les matèries d'Administració Local, per la qual cosa escau operar ja en aquest camp transferències de competència de tal índole a aquesta complementant així el procés.   
La Llei de Règim Local i els Reglaments que la despleguen, la Llei del Sòl, la Llei d'Expropiació Forçosa i d'altres disposicions esmentades en l'annex II atribueixen a l'Administració de l'Estat determinades competències en matèria d'Administració Local, per la qual cosa sembla necessari i resulta estrictament legal d'arribar a un acord sobre la transferència de competències en la matèria indicada a la Comunitat Autònoma Valenciana, per complir així els objectius de la creació i per possibilitar l'exigència constitucional de l'organització territorial de l'Estat dissenyada.   
B) Funcions que assumeix la Comunitat Valenciana.   
Es transfereixen a la Comunitat Valenciana, dins de l'àmbit territorial, i en els termes d'aquest acord i dels Decrets i d'altres normes que el facen efectiu i siguen publicats en el "Boletín Oficial del Estado", les funcions següents en matèria d'Administració Local, i a l'empar del que disposa l'article 31.8 de l'Estatut d'Autonomia de la Comunitat Valenciana i 148.1.2ª de la Constitució.   
1. Demarcació territorial.   
1.1. La segregació de part d'un Municipi per tal d'agregar-la a un altre limítrof.   
1.2. Ordenació, instrucció, informe i resolució dels expedients d'alteració de termes municipals que suposen la creació o supressió de municipis, conformement amb l'article 31.8 de l'Estatut d'Autonomia de la Comunitat Valenciana, sense perjudici del que dispose la legislació bàsica de l'Estat sobre Administració Local prevista en l'article 149.1.1 8ª de la Constitució.   
2. Organització.   
2.1. La iniciació d'ofici, ordenació, instrucció i aprovació dels expedients de constitució d'agrupació de municipis per al sosteniment de places úniques de Cossos Nacionals i l'aprovació dels Estatuts.   
2.2. La constitució de les Mancomunitats de Províncies compreses en l'àmbit de la jurisdicció territorial de la Comunitat Autònoma i l'aprovació i modificació dels Estatuts.   
2.3. L'aprovació de les adhesions acordades pels Ajuntaments a una Mancomunitat Municipal voluntària ja constituïda i les separacions amb sujecció a les previsions estatutàries.   
2.4. La resolució sobre reclamacions referents a l'administració de les Comunitats de Vila i Terra, on n'hi haja, i d'altres Ens anàlegs, i la constitució dels municipis respectius en agrupació forçosa.   
2.5. La recepció d'una còpia dels Estatuts en vigor de les Comunitats de Vila i Terra, on n'hi haja, i d'altres Ens anàlegs, així com dels informes sobre les normes de funcionament i còpia de les modificacions d'aquells o d'aquestes.   
3. Règim Jurídic.   
3.1. La concessió a les Corporacions locals de tractament, honors o distincions, així com l'atorgament als municipis i províncies de títols, lemes i dignitats, prèvia la instrucció de l'expedient i l'aprovació d'escuts heràldics municipals, previ informe de la Reial Acadèmia de la Historia.   
3.2. L'autorització per a l'exercici pels veïns de les accions en nom. i en interés de les Entitats locals.   
3.3. La resolució de les qüestions de competència que es plantegen entre Entitats locals pertanyents al territori de la Comunitat Autònoma.   
4. Béns de les Corporacions locals.   
4.1. L'aprovació de les normes que regulen les formes d'aprofitament de béns comunals.   
4.2. L'autorització de les adjudicacions en pública subhasta del fruïment i aprofitament de béns comunals, mitjançant preu.   
4.3. La declaració d'urgent ocupació dels béns afectats per expropiacions forçoses en expedients instruïts per Corporacions locals.   
4.4. L'autorització per a l'adjudicació directa del dret de superfície sobre terrenys de la seua propietat, amb destinació a la construcció d'habitatges, serveis complementaris, instal·lacions industrials i comercials o altres edificacions determinades en els plans d'ordenació, quan fas legalment necessari.   
5. Serveis locals.   
5.1. L'aprovació dels expedients de municipalització de serveis en règim de monopoli, a què fa referència l'article 166.1 de la Llei de Règim Local.   
5.2. L'aprovació dels expedients de transformació de serveis municipalitzats, en règim de monopoli, a què fa referència l'article 166.1 de la Llei de Règim Local.   
5.3. L'aprovació dels expedients de transformació de serveis municipalitzats en règim de lliure concurrència a règim de monopoli, a què fa referència l'article 166.1 de la Llei de Règim Local.   
5.4. L'aprovació o intervenció en els expedients d'extinció de serveis municipalitzats en règim de monopoli, a què fa referència l'article 166.1 de la Llei de Règim Local.   
5.5. L'acord sobre continuació del segrestament d'una Empresa concessionària d'un servei públic fins el termini de la concessió, cas de desobediència a les normes sobre conservació de les obres i instal·lacions o de mala fe en l'execució d'aquestes.   
5.6. L'aprovació dels Reglaments de serveis benèfico-sanitaris de les Diputacions Provincials.   
6. Contractació.   
La determinació dels municipis per raó de la població per als quals es puguen establir plecs-tipus de clàusules administratives generals per a les diferents classes de contractes i l'aprovació d'aquests plecs-tipus.   
C) Competències, serveis i funcions que es reserva l'Administració de l'Estat.   
En conseqüència amb relació de funcions traspassades romandran en el Ministeri d'Administració Territorial (Direcció General d'Administració Local) les competències que li corresponguen, d'acord amb la legislació vigent, sobre les matèries següents:   
1. Organització.   
1.1. Carta orgànica i econòmica.   
1.2. Alteració del nom. i dels límits d'una província.   
1.3. Mancomunitats provincials que afecten províncies de distintes Comunitats Autònomes.   
2. Règim jurídic.   
2.1. Autorització per al nomenament de membres honoraris de les Corporacions locals a estrangers.   
2.2. Resolució de les qüestions de competència entre Entitats locals de distintes Comunitats Autònomes.   
2.3. Impugnació-suspensió dels actes i acords de les Corporacions locals quan infringesquen la Llei i afecten directament la competència de l'Estat.   
2.4. Impugnació dels acords de les Corporacions locals quan infringesquen l'ordenament jurídic.   
2.5. Recepció de l'extracte dels actes i acords adoptats per les Corporacions locals dins del termini legalment establert sense perjudici, a més, de la remissió a les Comunitats Autònomes, als efectes previstos en la disposició final cinquena de la Llei 40/1981, de 28 d'octubre.   
2.6. Inexecució de sentències de la Jurisdicció Contencioso-Administrativa, que afecten Corporacions locals, quan així convinga legalment.  
3. Règim d'intervenció.   
3.1. Dissolució d'Ajuntaments i Diputacions Provincials per gestió danyosa per als interessos generals de l'Estat.   
3.2. Suspensió en les funcions dels Presidents i membres electius de Corporacions locals per motius greus d'ordre públic.   
3.3. Requeriment a una Corporació local i, si escau, adopció de mesures necessàries per al compliment forçós de les obligacions imposades per la Constitució o les Lleis de l'Estat.   
4. Serveis locals.   
4.1. Municipalitzacions de serveis en règim de monopoli que abecten els interessos generals, així com la transformació i extinció.   
4.2. Provincialitzacions de serveis en règim de monopoli.   
4.3. Adquisició per una Corporació local de més del 50 per 100 del total d'accions d'una Societat mercantil, si la municipalització és en règim de monopoli i afecta els interessos generals.   
4.4. Estatuts dels Consorcis quan un dels Ens consorciats siga l'Estat, un Organisme autonom o una Corporació local situada fora del territori de la Comunitat Autònoma.   
4.5. Subvencions de les Corporacions a serveis d'interés nacional.   
5. Relacions amb les Corporacions locals.   
Assessorament tècnic i jurídic a les Corporacions locals a petició d'aquestes, sense perjudici de l que puga prestar la Comunitat Autònoma també a sol·licitud d'aquella.   
6. Personal.   
6.1. Selecció, gestió i administració dels Cossos Nacionals d'Administració Local i totes les altres qüestions que hi facen referència.   
6.2. Recepció dels acords de les Corporacions Locals en matèria de personal i l'estudi estadístic.   
6.3. Creació i supressió de la Policia Municipal en municipis de menys de 5.000 habitants.   
6.4. Creació i supressió dels Cossos de Policia Provincial.   
6.5. Aprovació de les normes que, amb caràcter general i mínim, siguen dictades per al funcionament d'agrupacions forçoses de municipis amb població inferior a 5.000 habitants, per al sosteniment de la Secretaria Municipal i, si convé, del personal comú necessari.   
7. Qualsevol altra funció o activitat que la legislació vigent li atribuesca o puga atribuir-li i que no haja estat objecte expressament de transferència.   
Les funcions i competències relacionades estan assignades als serveis següents:   
a) Als Governs Civils, les especificades en els apartats 2.3, 2.4 i 2.5.   
b) A la Subdirecció General de Règim Local de la Direcció General d'Administració Local, les especificades en els apartats 1.1, 1.2, 1.3, 1.4, 2.1, 2.2, 2.3, 2.4, 2.5, 2.6, 3.1, 3.2, 3.3, 4.1, 4.2, 4.3, 4.4, 4.5 i 5.   
c) A la Subdirecció General de Personal de la Direcció General d'Administració Local les específicades en els apartats 2.7, 5, 6.1, 6.2, 6.3, 6.4 i 6.5.   
D) Béns, drets i obligocions de l'Estat que es traspassen.   
1. La Comunitat Autònoma de València continuarà utilitzant els locals que li hagen estat cedits actualment i que es detallen en la relació adjunta número 1, fins que l'Administració de l'Estat procedesca a la cessió definitiva dels immobles en els quals la Comunitat Autònoma puga agrupar els serveis traspassats que estiguen provisionalment instal·lats en diverses dependències de l'Administració de l'Estat.   
2. En el termini d'un mes des de l'aprovació d'aquest acord pel Govern seran signades les corresponents actes de lliurament i recepció de mobiliari, equip i material inventariable.   
E) Personal adscrit als Serveis i Institucions que es traspassen.   
1. El personal adscrit als Serveis i Institucions traspassats i que es referència nominalment en la relació adjunta número 2, passarà a dependre de la Comunitat Autònoma corresponent, en els termes legalment previstos per l'Estatut d'Autonomia i les altres normes en cada cas aplicables, i en les mateixes circumstàncies que s'especifiquen en la relació adjunta i amb el número de Registre de Personal.   
2. Per les Subsecretaries dels Ministeris de l'Interior i d'Administració Territorial serà notificat als interessats el traspàs i la nova situació administrativa, només aprove el Govern aquest acord per Reial Decret. Alhora, serà remesa als òrgans competents de la Comunitat Valenciana una còpia certificada de tots els expedients d'aquest personal traspassat, així com dels certificats d'havers, referits a les quantitats acreditades durant 1983, i l'Administració de l'Estat procedirà a modificar les plantilles orgàniques i pressupostàries en funció dels traspassos operats.   
F) Llocs de treball vacants que es traspassen.   
Els llocs de treball vacants dotats pressupostàriament són els que es detallen en la relació adjunta número 2.2. amb indicació del Cos o Escala a què estan adscrits ó assimilats, nivell orgànic i dotació pressupostària corresponent.   
G) Valoració definitiva de les càrregues financeres dels Serveis traspassats.   
1. El cost efectiu que, segons la liquidació del pressupost de despeses per a 1982, correspon als Serveis que es traspassen a la Comunitat, s'eleva amb caràcter definitiu a 63.495.829 pessetes, segons detall que figura en les relacions 3.1. -   
2. Els recursos financers que es destinen a sufragar les despeses originades per l'exercici dels Serveis traspassats durant l'exercici de 1983 s'inclouen en les relacions 3.2. No hi ha taxes per al finançament d'aquests serveis.   
3. El cost efectiu que figura detallat en els quadres de valoració serà finançat en els exercicis futurs de la forma següent:   
-Transitòriament, mentre no entre en vigor la corresponent Llei de Participació dels Tributs de l'Estat mitjançant la consolidació en la secció 32.ª dels Pressupostos Generals de l'Estat dels crèdits relatius als diferents components del cost efectiu, pels imports que s'indiquen en les relacions 3.1, susceptibles d'actualització pels mecanismes generals previstos en cada Llei pressupostària.   
-Les possibles diferències que es produesquen durant el període transitori a què fa referència l'apartat anterior, respecte al finançament dels Serveis transferits, seran objecte de regulació en el tancament econòmic, mitjançant la presentació dels comptes i estats justificatius corresponents davant d'una Comissió de liquidació que serà constituïda en el Ministeri d'Economia i Hisenda.   
H) Documentació i expedients dels Serveis que es traspassen.   
El lliurament de la documentació i dels expedients dels Serveis traspassats es realitzarà en el termini d'un mes des de l'aprovació d'aquest acord pel Consell de Ministres.   
I) Data d'efectivitat de les transferències.   
Les transferències de funcions i els traspassos de mitjans objecte d'aquest acord tindran efectivitat a partir del dia I de juliol de 1983.   
I perquè conste, expedim aquesta certificació a Madrid, el 27 de juny de 1983.-Els Secretaris de la Comissió Mixta, Gonzalo Puebla de Diego i Maria Blanca Blanquer i Prats.   
ANNEX II  
Preceptes legals afectats  
Apartat 1.1. Articles 12.4.1, 18, 19 i 20 de la Llei de Règim Local.  
 Articles 4.4.1, 11, 12, 13, 14, 19, 23 i 24 del Reglament de Població i  
 Demarcació Territorial de les Entitats Locals.  
Apartat 1.2. Articles 12.1r, 2 . i 3r, 13, 14, 15, 16, 17 i 20 de la Llei de Règim Local.  
 Articles 4.1.1, 2 . i 3.,, 5, 6, 7, 9, 10, 14, 15, 16, 17, 18, 20, 21 i 22 del   
 Reglament de Població i Demarcació Territorial.  
Apartat 2.1. Articles 2.1, a), i 2, 1 3.1, del text articulat parcial de la Llei 41/1975 de  
 Bases de l'Estatut de Règim Local, aprovat per Reial Decret 3046/1977, de  
 6 d'octubre.  
 Article 188 del Reglament de Funcionaris d'Administració Local.  
Apartat 2.2. Articles 18 a 22 del text articulat de la Llei 41/1975 de Bases de l'Estatut de   
 Règim Local, aprovat per Reial Decret 3046/ /1977, de 6 d'octubre.  
Apartat 2.3. Article 61 del Reglament de Població 1 Demarcació Territorial de les Entitats   
 Locals.  
Apartat 2.4. Article 17.2 del text articulat parcial de la Llei 41/1975 de Bases de l'Estatut   
 del Règim Local, aprovat per Reial Decret 3046/1977, de 6 d'octubre.  
Apartat 2.5. Article 70 del Reglament de Població 1 Demarcació Territorial de les Entitats   
 Locals.  
Apartat 3. 1. Articles 300 i 301 del Reglament d'Organització, Funcionament i Règim   
 Jurídic de les Corporacions Locals.  
Apartat 3.2. Article 371 de la Llei de Règim Local.  
Apartat 3.3. Article 364 de la Llei de Règim Local.  
Apartat 4. 1. Article 78 del Reglament de Béns de les Entitats Locals.  
Apartat 4.2. Article 192.3 de la Llei de Règim Local.  
 Article 81 del Reglament de Béns de les Entitats Locals.  
Apartat 4.3. Article 52 de la Llei d'Expropiació Forçosa.  
 Article 56 del Reglament de la Llei d'Expropiació Forçosa.  
Apartat 4.4. Article 172.1 del text refós de la Llei sobre Règim del Sòl i Ordenació Urbana,   
 aprovat per Reial Decret 1346/1976, de 9 d'abril.  
Apartat 5.1. Article 169 de la Llei de Règim Local.  
 Article 64.1.1 del Reglament de Serveis de les Corporacions Locals.  
Apartat 5.2. Article 169 de la Llei de Règim Local.  
 Article 64.1r del Reglament de Serveis de les Corporacions Locals.  
 Articles 96 1 97 del Reglament de Serveis de les Corporacions Locals.  
Apartat 5.3. Article 169 de la Llei de Règim Local.  
 Article 64.1r del Reglament de Serveis de les Corporacions Locals.  
Apartat 5.4. Article 169 de la Llei de Règim Local.  
 Article 64.11 del Reglament de Serveis de les Corporacions Locals.  
 Articles 98 1 99 del Reglament de Serveis de les Corporacions Locals.  
Apartat 5.5. Article 131.2.2n del Reglament de Serveis de les Corporacions Locals.  
Apartat 5.6. Article 4.t, números 4 i 5, del Reglament de Personal dels Serveis Sanitaris   
 Locals, de 27 de novembre de 1953.  
Apartat 6. Article 124 del text articulat parcial de la Llei 4-t~1975 de Bases de l?Estatut  
 del Règim Local aprovat per Reial Decret 3046/1977, de 6 d'octubre.  
Veure imatge


Còpia Permalink ELI